Buyuk Britaniya delegatsiyasi tadbiri uchun zal ijarasi va kofe breyk bo‘yicha
TEXNIK TOPSHIRIQ

Buyurtmachi: O‘zbekiston Respublikasi Investitsiyalar, sanoat va savdo vazirligi.
Tadbir: O‘zbekiston – Buyuk Britaniya Qo‘shma iqtisodiy qo‘mitasining 2-yig‘ilishi.
Xizmat ko‘rsatish vaqti: 2026-yil 9-oktabr, soat 10:00 dan 12:00 gacha.
Mazkur texnik topshiriq konferensiya zallari va foyeni ijaraga olish, mehmonxona infratuzilmasidan foydalanish hamda 30 nafar ishtirokchi uchun kofe-breyk xizmatlariga qo‘yiladigan talablarni belgilaydi.
1. Tadbir o‘tkaziladigan joyga qo‘yiladigan umumiy talablar
Obyekt maqomi: tadbir yuqori darajadagi rasmiy xalqaro tadbirlarni o‘tkazish talablariga javob beradigan, kamida 5 (besh) yulduzli xalqaro darajadagi (brendga mansub) mehmonxonaning konferensiya zalida o‘tkazilishi shart.
Tajriba: tadbir o‘tkaziladigan joy davlatlararo va hukumatlararo tadbirlar, xorijiy delegatsiyalar, davlat organlari va xalqaro tashkilotlar vakillari ishtirokidagi rasmiy uchrashuvlar hamda muzokaralarni tashkil etish va o‘tkazish bo‘yicha tasdiqlangan tajribaga ega bo‘lishi lozim.
Sana: 2026-yil 9-oktabr.
Joylashuv: Toshkent shahri.
2. Konferensiya zallari va foye talablari
Maydon: foydalaniladigan konferensiya zallarining umumiy maydoni kamida 250 kv. m bo‘lishi lozim.
Rejalashtirish: O‘zbekiston – Buyuk Britaniya Qo‘shma iqtisodiy qo‘mitasining 2-yig‘ilishi va tor doiradagi uchrashuv uchun 2 ta alohida konferensiya zalini ijaraga olish. Barcha zallar va xonalar bir qavatda joylashgan bo‘lishi shart.
1-zal (forum): maydoni kamida 200 kv. m. Barcha ishtirokchilarni o‘rindiqlar bilan ta’minlagan holda yalpi majlis o‘tkazish uchun mo‘ljallangan.
Tor doiradagi uchrashuvlar zali: maydoni kamida 50 kv. m bo‘lib, boshqa tadbirlardan keladigan shovqin ta’siridan xoli bo‘lishi lozim.
Shiftlar: balandligi kamida 3 m.
Foye: ro‘yxatdan o‘tkazish va kofe-breyk uchun ajratilgan keng hudud.
3. Kofe breykni tashkil etish
Ishtirokchilar soni: 30 nafar.
Menyu: turli xil donli qahva, choylar, sharbatlar va gazsiz suv. Shirin va sho‘r pishiriqlar, sendvichlar, desertlar hamda mevalar assortisi.
Xizmat darajasi: maxsus kiyimdagi ofitsiantlar tomonidan xizmat ko‘rsatish, brendli chinni va shisha idishlardan foydalanish.
4. Protokol va iqlim sharoitlari
Xavfsizlik: xalqaro xavfsizlik standartlariga muvofiqlik (tekshiruv hududlari, videokuzatuv tizimlari mavjudligi, VIP mehmonlarni protokol talablariga muvofiq qabul qilish).
Iqlim nazorati: konditsioner va isitish tizimi qish mavsumida zal to‘liq band bo‘lganida ham +22 °C barqaror haroratni ta’minlashi lozim.
Garderob: bir vaqtning o‘zida 30 nafar mehmonning ustki kiyimlarini qabul qila oladigan, qo‘riqlanadigan garderob mavjudligi.
Avtoturargoh: mehmonxonaning asosiy qatorida VIP kortejlar uchun kamida 10 ta to‘xtash joyini band qilish.
5. Xizmatlarni muvofiqlashtirish
Mehmonxona texnik jihozlarni o‘rnatish uchun tadbir tashkilotchisi bilan kirish va ish vaqtlarini muvofiqlashtiradi. Jihozlarni o‘rnatish ishlari 2026-yil 9-oktabr soat 00:00 ga qadar yakunlanishi uchun imkoniyat yaratilishi lozim.
6. Moliyaviy taklif va hisob kitob
Zallar va foye ijarasi hamda kofe-breyk narxi tijorat taklifida alohida ko‘rsatiladi. Mehmonxona xizmatlari qiymati tegishli tashkilot belgilagan haqiqiy narx bo‘yicha, agentlik haqi, komissiyalar, yashirin ustamalar va boshqa qo‘shimcha to‘lovlarsiz taqdim etiladi.
Ijrochi shartnoma, xizmatlar bo‘yicha hisoblar, tegishli to‘lov hujjatlari va ko‘rsatilgan xizmatlar dalolatnomalarini taqdim etadi. To‘lov shartlari Buyurtmachi va Ijrochi o‘rtasidagi shartnomada belgilanadi.
LED ekran, podium, sinxron tarjima jihozlari, tarjimonlar va zalni bezatish xizmatlari tadbirni tashkil etish bo‘yicha alohida texnik topshiriq doirasida ta’minlanadi.

Ishtirok etish istagini bildirgan kompaniyalar quyidagi manzilga 
tijorat takliflarni yuborishingiz so‘raladi:
info@miit.uz / m.azamov@miit.uz 
+998 71 238 50 00

